stanford-oval/wikipedia huggingface dataset:
הפרקליטות הצבאית
מחלקות הפרקליטות הצבאית > מחלקת הדין הבין-לאומי

מחלקת הדין הבין-לאומי (דבל"א) עוסקת בנושאים משפטיים הקשורים במשפט הבין-לאומי ומעניקה ייעוץ משפטי לכל הגורמים השונים בצה"ל הנזקקים לסוגיות אלו. ייעודה של המחלקה הוא לסייע לצה"ל להשיג את יעדיו בהתאם לדין, בדגש על הדין הבין-לאומי.
בנוסף, מסייעת המחלקה לגופים ממשלתיים חוץ צבאיים להם מגע עם צה"ל בכל הנוגע להיבטי הדין הבין-לאומי הרלוונטיים לפעילות צה"ל. כמו כן, מסייעת דבל"א לטיפול בעתירות לבג"ץ ובתביעות אזרחיות, בסוגיות הנוגעות למשפט הבין-לאומי.
בין התחומים שבהם עוסקת המחלקה ניתן לציין את הייעוץ המשפטי בסוגיות הנוגעות לדיני הלחימה ולחובות ההומניטאריות המוטלות על צד לוחם, דיני התפיסה הלוחמתית, בקרת נשק וחוקיות אמצעי לחימה, ההסכמים המדיניים, קשרי החוץ של צה"ל ושיתוף הפעולה עם צבאות זרים. כמו כן, המחלקה מתייחסת להיבטי המשפט הבין-לאומי העולים מפניות של ארגונים בין-לאומיים וארגוני זכויות אדם. המחלקה מעורבת בטיפול בתביעות בין-לאומיות הקשורות לצה"ל וכן בייצוג מדינת ישראל וצה"ל בהליכי גיבושן ובחינתן של אמנות בין-לאומיות, בעניינים הנוגעים לצה"ל.
בנוסף למתן חוות דעת משפטיות בשאלות קונקרטיות, קציני המחלקה פועלים על מנת להטמיע את היבטי המשפט הבין-לאומי במסגרת הפעילות הצבאית, עוד בשלבי התכנון וההכנה, על ידי השתלבות בשלב הגיבוש של תורת הלחימה, תוכניות מבצעיות וניירות עמדה.
לאחר סיום מבצע עופרת יצוקה, ציין הפרקליט הצבאי הראשי דאז, אביחי מנדלבליט, בקשר לפעילות המחלקה, כי "דיני הלחימה הם חוקים שנועדו להסדיר ולצמצם, אך לא למנוע, את ההרג וההרס שהם חלק ממציאות המלחמה. משפטני הפרקליטות הצבאית פועלים כדי לסייע לצה"ל להילחם בתוך גבולותיו של משטר זה, מול אויב שאינו יודע גבולות."
עם בוגרי המחלקה נמנים המשנה ליועץ המשפטי לממשלה לשעבר ד"ר רועי שיינדורף, פרופ' גבריאלה בלום מבית הספר למשפטים באוניברסיטת הרווארד וד"ר סיון שלמה-אגון מאוניברסיטת בר-אילן.
בראש המחלקה עומד כיום תא"ל רוני קציר.
מחלקות הפרקליטות הצבאית > התביעה הצבאית

ייעודה של התביעה הצבאית, שבראשה התובע הצבאי הראשי, הוא לפעול להשלטת שלטון החוק וערכי משפט וצדק באמצעות מיצוי הדין עם עבריינים הנתונים לשיפוט צבאי.
תחת כנפיה של התביעה הצבאית שבע חוליות תביעה: ארבע חוליות מחוזיות ושלוש חוליות נושאיות. החוליות המחוזיות הן פרקליטות אזור יהודה ושומרון (שהוכפפה לתובע הצבאי הראשי במסגרת שינוי ארגוני), פרקליטות צפון וחיל הים, פרקליטות דרום וזרוע היבשה ופרקליטות מרכז, חיל האוויר, מטכ"ל ועורף. הנושאיות הן הפרקליטות לעניינים מבצעיים, תחום עריקים ונפקדים, ותחום תעבורה.
חוליות התביעה הצבאית אמונות, כאמור, על אכיפת הדין בצה"ל ובאזור יהודה ושומרון על ידי הגשת כתבי אישום וניהול משפטים כנגד נאשמים בביצוע עבירות; ליווי משפטי של חקירות; בחינת חומר החקירה ומתן הוראה על נקיטת הליכים משמעתיים או אחרים במסגרת חוות דעת הפרקליטים.
התובע הצבאי הראשי (התצ"ר) הוא מפקדה של התביעה הצבאית, והמנחה המקצועי של גופי התביעה, כמו גם גורמי החקירה בתחום המשפט הפלילי-צבאי. בהתאם למסקנות דו"ח ועדת צ'חנובר שאומץ על ידי ממשלת ישראל, ממונה התצ"ר על ידי שר הביטחון, בהמלצת ועדה בראשות הפצ"ר.
בין בוגרי התביעה הצבאית נמנה שופט בית המשפט העליון לשעבר, אורי שהם, פרופ׳ מרדכי (מוטה) קרמניצר מהאוניברסיטה העברית, פרופ' אורן בר גיל מאוניברסיטת הרווארד, ד"ר אורלי אורן-קולבינגר מאוניברסיטת אורגון, וד"ר עדי לייבוביץ' מהאוניברסיטה העברית.
כיום, התובע הצבאי הראשי הוא אל"ם מתן סולומש.
מחלקות הפרקליטות הצבאית > הסנגוריה הצבאית

הסנגוריה הצבאית, שבראשה הסנגור הצבאי הראשי, מעניקה שירות משפטי לחיילים ולקצינים שבעניינם נפתחה חקירה פלילית או נתקבלה החלטה על העמדה לדין, במקרים אלה:
ייצוג נאשמים בפני בתי הדין המחוזיים, בית הדין הצבאי המיוחד, בית הדין הצבאי לערעורים ובית המשפט העליון, הן במהלך משפטם והן במסגרת דיוני מעצר. שיעור הייצוג על ידי סניגורים צבאיים בבתי הדין הצבאיים המחוזיים עומד על למעלה מתשעים אחוזים. כמו כן, מופיעה הסנגוריה בדיונים בבית המשפט העליון בשבתו כבג"ץ, בעניינם של חיילים המיוצגים על ידי הסנגוריה הצבאית, בין היתר כעותר ציבורי.
הגשת בקשות לביטול כתבי אישום לפצ"ר ולסגנו, וייצוג בהליכי שימוע טרם הגשת כתב אישום.
ייעוץ לחיילים ולקצינים בקשר לחקירת מצ"ח, ועדת חקירה ותחקיר צבאי.
ייעוץ לחיילים ולקצינים העומדים לדין בפני בתי הדין הצבאיים לתעבורה, בהם אין ייצוג לנאשם כדבר שבשגרה, על פי חוק השיפוט הצבאי, וכן ייצוגם בפני בית הדין הצבאי לערעורים בהליכי ערעור.
ייצוג חיילים, המרצים עונש מאסר במתקן כליאה צבאי או בשירות בתי הסוהר, בפני הוועדה לעיון בעונש, ובפני הוועדה העוסקת בהעברת כלואים לכלא אזרחי ("ועדה 210").
ייעוץ וייצוג לחיילים בוועדות פרט ובהליכים אחרים הנובעים מן ההליך המשפטי (הדחה, השעיה, התרת התחייבויות, ועדות סמים וכדומה).
סיוע לחיילים העומדים בפני הליכים משמעתיים במקרים המתאימים (קרי, מקרים שבהם להליך יש השלכה על המשך שירותם בשירות קבע, כדוגמת דין משמעתי בגין עבירות של הטרדה מינית).
ייזום ושותפות בעבודת מטה בנושאים הקשורים לזכויות החייל, הן בהליכי החקיקה השונים והן בעתירות עקרוניות לבג"ץ.
על מנת להמחיש לנאשמים כי הסניגור הצבאי אינו מייצג את הצבא, נוהגים הסניגורים הצבאיים, על אף היותם קצינים בצבא, להופיע לדיונים בפני בית הדין הצבאי כשהם לבושים במדי משפט, הלבוש שחובה על עורכי דין ללבוש כאשר הם מופיעים בבתי משפט אזרחיים, קרי חולצה לבנה, עניבה שחורה ומעליהם גלימה שחורה.
בין בוגרי הסנגוריה הצבאית נמנות שופטות בית המשפט העליון לשעבר דליה דורנר וטובה שטרסברג כהן, והיועץ המשפטי לממשלה, ד"ר אביחי מנדלבליט.
מחלקות הפרקליטות הצבאית > היועץ המשפטי לאזור יהודה והשומרון

במסגרת עיסוקיהם, מעניקים קציני היחידה ייעוץ משפטי לכלל הגורמים הפועלים בגזרת פיקוד מרכז בהפעלת סמכויותיהם על פי דיני אזור יהודה והשומרון או בנושאים הקשורים באזור, ובנוסף מופיעים ומייצגים את מפקד כוחות צה"ל באזור בערכאות משפטיות שהוקמו בו, דוגמת ועדות העררים. קציני היחידה מעניקים ליווי משפטי לכל הגורמים הפועלים באזור ובהם פיקוד המרכז, האוגדות והחטיבות המרחביות, מנהלת "דרך אחרת" (העוסקת בהקמת גדר ההפרדה), המנהל האזרחי ומשרדי התיאום והקישור האזוריים (המת"קים), ובתחומים מסוימים גם למשטרת ישראל, לכוחות משמר הגבול, לשירות הביטחון הכללי וכן למשרדי ממשלה ורשויות נוספות.
ביחידת היועץ המשפטי לאזור יהודה והשומרון פועלים שני ענפים, ענף אזרחי וענף ביטחון:
תחת ענף ביטחון שלושה מדורים:
מדור טרור – העוסק בנושאים כגון הפעלת סמכויות ביטחוניות, פעילות משפטית מול גורמי הטרור ועוד
מדור אוכלוסין – עוסק בנושאי מרשם, כניסה לישראל, יציאה לחו"ל, עבודה, ועוד
מדור מבצעים – עוסק בזכויות אדם באזור, גדר הביטחון, מרכבי ביטחון, הקמת מתקנים ביטחוניים, הריסות בתי מחבלים ועוד
תחת הענף האזרחי ארבעה מדורים:
מדור אזרחי וכלכלי – עוסק במגוון נושאים אזרחיים וכלכליים
מדור מקרקעין – עוסק בסכסוכי קרקעות, סוגיות הנוגעות לאדמות מדינה ואדמות פרטיות, רישום מקרקעין, ועוד
מדור אכיפה – עוסק באכיפה כנגד בניה בלתי חוקית באזור
מדור פנים – עוסק בחקיקה הקשור לאזרח באזור ותכנון הסדרת מקרקעין באיו"ש
מחלקות הפרקליטות הצבאית > היועץ המשפטי לאזור יהודה והשומרון > היועצים המשפטיים לאזור יהודה והשומרון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
| דב שפי | 7 ביוני 1967 – ? | היועץ הראשון לאזור יהודה והשומרון לימים הפרקליט הצבאי הראשי |
אלכס רמתי: 
ברוך הולנדר: 
| יצחק אקסל |  | נפטר במהלך כהונתו |
| דוד יהב |  | לימים יועמ"ש ומנכ"ל עיריית חיפה |
| אחז בן ארי | 1989 – 1991 | לימים היועץ המשפטי של משרד הביטחון |
| משה רוזנברג | 1991 – 1994 |  |
| שלמה פוליטיס | 1994 – 29 בינואר 2004 |  |
| יאיר לוטשטיין | 29 בינואר 2004 – 29 במרץ 2007 |  |
| אלי בר-און | 29 במרץ 2007 – 15 באפריל 2007 | מינוי זמני |
| שרון אפק | 15 באפריל 2007 – 30 בנובמבר 2009 | לימים הפרקליט הצבאי הראשי |
| אלי בר-און | 30 בנובמבר 2009 – 18 ביוני 2012 |  |
| דורון בן ברק | 18 ביוני 2012 – 4 ביולי 2016 | לימים הצנזור הצבאי הראשי |
| אייל טולדנו | 4 ביולי 2016 – דצמבר 2019 | לימים סגן הפרקליט הצבאי הראשי |
| עאסם חאמד | 18 בפברואר 2020 – 8 בינואר 2023 | לימים מונה ליועץ לקידום תכנון ובניה והסרת חסמים ביישובים הדרוזים והצ׳רקסים על ידי שר הפנים משה ארבל |
| אלי לברטוב | 8 בינואר 2023 ואילך |  |
מחלקות הפרקליטות הצבאית > בית הספר למשפט צבאי

בית הספר למשפט צבאי פועל בשיתוף פעולה עם גורמים צבאיים ואחרים, מתוך יוזמה וחתירה משותפת להטמעת המשפט הצבאי ועקרונות שלטון החוק בקרב המפקדים והחיילים.
בית הספר מקיים מחקר, הדרכה, הכשרה והסמכה, השתלמויות וימי עיון לאנשי הפרקליטות הצבאית ולמפקדים וחיילים בכל דרגי וחילות צה"ל. בנוסף, בבית הספר נערכות גרסאותיו העברית והאנגלית של כתב העת האקדמי של הפרקליטות הצבאית, משפט וצבא.
כמו כן, כחלק ממשימותיו, בית הספר למשפט צבאי מסייע לפצ"ר ולסגנו בפיקוח על הדין המשמעתי ובטיפול בבקשות חנינה והקלה בעונש ומפעיל מערכים שונים לסיוע ולהכנה לשעת חירום.
בבית הספר פועלים מספר מגמות ומדורים, העוסקים כל אחד בתחום מומחיות אחר:
מדור הדין המשמעתי
מדור החנינות
בין משרתי בית הספר בעבר נמנה ד"ר זיו בורר מאוניברסיטת בר-אילן ופרופ' רונן פרי מאוניברסיטת חיפה.
מדים וסמלים

רוב קציני וחיילי הפרקליטות הצבאית לובשים מדים של חילות היבשה וכומתה בצבע זית, עם סמל ייחודי לפרקליטות הצבאית, במרכזו מאזניים תלויים על חרב. עד פברואר 2015 הכיתוב על סמל הכובע היה "חיל כללי", החל מחודש מרץ 2015 הוחלף סמל הכובע לסמל זהה שעליו הכיתוב "הפרקליטות הצבאית". הסיכה אושרה על ידי ראש אכ"א בנובמבר 2013. הסיכה תשמש את כלל הקצינים המשפטנים המשרתים בפרקליטות הצבאית, אך לא תחולק לחיילים ולקצינים המוצבים בפרקליטות ואינם שייכים למערך המשפטי.
תג היחידה עוצב על ידי אהרן גנ'רי, ונבחר על ידי הפצ"ר דאז, דב שפי. הרמטכ"ל אישר את השימוש בו כתג יחידה בשנת 1981. חלק מקציני יעח"ק עונדים את הכומתה של החיל לו הם מייעצים.
קציני וחיילי הסניגוריה הצבאית עונדים תג יחידה הדומה אך לא זהה לתג הפרקליטות. תג זה עוצב על רקע תג הפרקליטות, כאשר בחלקו התחתון עוצב איור של יד לוחצת יד, כדי לסמל את הסיוע שמושיט הסניגור לנאשם. עם זאת, בימי העבודה הרגילים, הסנגורים הצבאיים (מלבד הסנגור הצבאי הראשי) לובשים מדי-משפט על-פי תקנות לשכת עורכי-הדין, וזאת כדי להמחיש, כי הסנגורים הצבאיים מייצגים, מעל לכל, את לקוחותיהם, ולא את הצבא. התובעים הצבאיים לובשים כל העת מדים.
פרקליט צבאי המופיע בבית המשפט העליון בשם הצבא, לובש מדים צבאיים ומעליהם גלימה שחורה כדוגמת הגלימה שלובשים עורכי הדין.
סמל הכומתה הישן של הפרקליטות הצבאית עם הכיתוב "החיל הכללי"
סמל הכומתה החדש של הפרקליטות הצבאית עם הכיתוב "הפרקליטות הצבאית"
סמל הכומתה של הפרקליטות הצבאית
תג היחידה של מפקדת הפרקליט הצבאי הראשי (מפצ"ר)
תג הסנגוריה הצבאית
פרקליטים צבאיים ראשיים

| דרגה | תמונה | שם | תקופת כהונה | הערות |
| --- | --- | --- | --- | --- |
| אלוף-משנה |  | אהרן חטר-ישי | 1948–1950 |  |
| אלוף-משנה |  | אהרון מויאל | 1950–1952 |  |
| אלוף-משנה |  | מאיר זוהר | 1953–1961 | נפטר ממחלה בזמן שירותו בתפקיד |
| אלוף-משנה |  | מאיר שמגר | 1961–1968 | לימים נשיא בית המשפט העליון |
| אלוף-משנה |  | צבי הדר | 1968–1973 |  |
| תת-אלוף |  | צבי ענבר | 1973–1979 | לימים היועץ המשפטי לכנסת |
| תת-אלוף |  | דב שפי | 1979–1984 |  |
| אלוף |  | בן ציון פרחי | 1984–1986 |  |
| תת-אלוף |  | אמנון סטרשנוב | 1986–1991 | לימים שופט בבית המשפט המחוזי בתל אביב |
| אלוף |  | אילן שיף | 1991–1995 | לימים סגן נשיא בית המשפט המחוזי בחיפה |
| תת-אלוף |  | אורי שהם | 1995–2000 | לימים שופט בית המשפט העליון ונציב תלונות הציבור על שופטים |
| אלוף |  | מנחם פינקלשטיין | 2000–2004 | לימים שופט בית המשפט המחוזי ונציב תלונות הציבור על מייצגי המדינה בערכאות. |
| אלוף |  | אביחי מנדלבליט | 2004–2011 | לימים מזכיר הממשלה והיועץ המשפטי לממשלה |
| אלוף |  | דני עפרוני | 2011–2015 |  |
| אלוף |  | שרון אפק | 2015–2021 | האלוף הגאה הגלוי הראשון בתולדות צה"ל |
| אלוף |  | יפעת תומר ירושלמי | 2021 ואילך | האישה השנייה בתולדות צה"ל בדרגת אלוף |
לקריאה נוספת

צבי ענבר, מאזניים וחרב: יסודות המשפט הצבאי בישראל, תל אביב: מערכות; צה"ל – הפרקליטות הצבאית הראשית, 2005
הערות שוליים

↑   הפצ"ר ימונה ל-5 שנים ויועלה לאחר כ-3 לדרגת אלוף, באתר צה"ל, 3 במאי 2018
↑  צבי ענבר, ‏הפרקליטות הצבאית – היבטים היסטוריים, משפט וצבא 15, 2001
↑  צבי ענבר, ‏אל"ם (דימ') אהרן חטר ישי, 1905–2003, משפט וצבא 17, 2004
↑  ניר קידר, ‏דוד בן-גוריון וחוק השיפוט הצבאי, משפט וצבא 17, 2004
↑  סעיף 178(1) לחוק השיפוט הצבאי
↑  סעיף 177(א) לחוק השיפוט הצבאי
↑   הפרקליטות הצבאית 2.0613, באתר צה"ל, 15 במרץ 1976, סעיף 9
↑  סעיף 178(4) לחוק השיפוט הצבאי
↑  סעיף 168(ב) לחוק השיפוט הצבאי
↑  סעיף 178א(א) לחוק השיפוט הצבאי
↑   נוהל הטיפול בבקשות חנינה, מחילה או הקלה בעונש המתייחסות לפסקי דין של בתי דין או בתי משפט צבאיים 33.0314, באתר צה"ל, 8 באוגוסט 2018
↑   שירות הקבע בצה"ל 3.0501, באתר צה"ל, 15 ביולי 1956
↑   רשימת המפקדים החדשים בצה"ל, באתר צה"ל, 18 במרץ 2024
↑   רשימת המפקדים החדשים בצה"ל, באתר צה"ל, 18 במרץ 2024
↑  אביחי מנדלבליט, ייעוץ תחת אש, באתר הארץ, 29 בינואר 2009
↑  ראש חטיבת הדין הבין-לאומי, תא"ל רוני קציר, באתר www.idf.il, ‏10 באפריל 2018.(הקישור אינו פעיל)
↑  דוח צוות היישום – צוות לבחינה וליישום הדוח השני של הוועדה הציבורית לבדיקת האירוע הימי מיום 31.05.10 בנושא הבדיקה והחקירה בישראל של תלונות וטענות בדבר הפרות של דיני הלחימה על-פי המשפט הבין-לאומי
↑  הקבינט אישר את יישום דו"ח טירקל ב', הודעת דוברות באתר משרד ראש הממשלה, 3 ביולי 2016
↑  צה"ל – אזור יהודה והשומרון, מנשרים, צווים ומנויים, חוברת מס' 208, ינואר 2006, עמ' 3786
↑  צה"ל – אזור יהודה והשומרון, מנשרים, צווים ומנויים, חוברת מס' 219, אפריל 2007, עמ' 4502
↑  צה"ל – אזור יהודה והשומרון, מנשרים, צווים ומנויים, חוברת מס' 219, אפריל 2007, עמ' 4503
↑  צה"ל – אזור יהודה והשומרון, מנשרים, צווים ומנויים, חוברת מס' 219, אפריל 2007, עמ' 4504
↑  צה"ל – אזור יהודה והשומרון, מנשרים, צווים ומנויים, חוברת מס' 235, ינואר 2010, עמ' 6136
↑  צה"ל – אזור יהודה והשומרון, מנשרים, צווים ומנויים, חוברת מס' 235, ינואר 2010, עמ' 6137
↑  צה"ל – אזור יהודה והשומרון, מנשרים, צווים ומנויים, חוברת מס' 239, נובמבר 2012, עמ' 6764
↑  צה"ל – אזור יהודה והשומרון, מנשרים, צווים ומנויים, חוברת מס' 244, אוגוסט 2016, עמ' 7563
↑  צה"ל – אזור יהודה והשומרון, מנשרים, צווים ומנויים, חוברת מס' 252, אפריל 2020, עמ' 9746
↑   המינויים החדשים בפרקליטות הצבאית, באתר צה"ל, 8 במאי 2022
↑  מיכל גלברד, סיכת כומתה חדשה הושקה בשבוע שעבר בפרקליטות הצבאית, באתר צה"ל (דרך ארכיון האינטרנט), 26 במרץ 2015
↑   הפרקליטה הצבאית הראשית החדשה נכנסה לתפקידה והועלתה לדרגת אלוף, באתר צה"ל, 1 בספטמבר 2021
| --- | --- |
בקרת זהויות :  NLI: 987007305603505171  ISNI: 0000 0004 0399 7387  VIAF: 127209869   WorldCat (עם VIAF): 127209869 
פרקליטי המחלקה לדין בין-לאומי
אל"ם ד"ר ערן שמיר-בורר, ראש מחלקת הדין הבין-לאומי בדיון לעדכון אמנת סן רמו שנערך במכללת המלחמה של הצי, דצמבר 2019
תובע צבאי (מימין) במשפט
סנגורית צבאית
רוני כהן

ערך זה עוסק במעצב תאורה. אם התכוונתם למתעמלת, ראו .
| --- | --- |

 לידה:  1960 (בן 65 בערך) 
 מדינה:  ישראל 
 פרסים והוקרה:  פרס התיאטרון הישראלי 
 
ההצגה "חוקר פרטי", במאי מיקי גורביץ', תיאטרון החאן
ההצגה "מולי סוויני", במאית ג'יטה מונטה, תיאטרון החאן
ההצגה "ארגנטינה", במאי סיני פתר, תיאטרון חיפה
ההצגה "הביתה הביתה", במאית נויה לנצט, תיאטרון באר שבע
ההצגה "סדר עולמי חדש", במאית ג'יטה מונטה, תיאטרון החאן
ההצגה "הקסם הגדול", במאי אודי בן משה, תיאטרון החאן
ההצגה "הנסיכה האמריקאית", במאי אודי בן משה, תיאטרון החאן
רוני כהן (נולד ב-1960) הוא מעצב תאורה לתיאטרון.
ביוגרפיה

רוני כהן נולד וגדל במושבה הגרמנית בירושלים, בן לאב כלכלן.
לפני שירותו הצבאי היה חבר גרעין נח"ל לקיבוץ נווה אור, איתו היו חבריו מהנוער העובד ובית-הספר. בצבא שירת בנח"ל המוצנח ולחם במלחמת לבנון הראשונה.
עם שחרורו מצה"ל נשאר בקיבוץ במשך שנה לאחריה עזב ושב לירושלים. כהן תכנן ללמוד יחסים בינלאומיים באוניברסיטה והגיע לתיאטרון בדרך מקרה, כעבודה מזדמנת בתיאטרון החאן הירושלמי, לפני הלימודים. ב-1985 עם שובו מטיול ממושך בארצות הברית ואירופה התקשרו אליו מהחאן, בתחילה קיבל הצעה לנהל הצגה ולעבוד כתאורן, כעבור זמן קצר ניהל את מחלקת התאורה והסאונד של התיאטרון, תפקיד בו הוא מחזיק עד היום (2012). כהן למד במשך שנתיים בקורס לעיצוב תאורה לבמה מטעם אוניברסיטת תל אביב אצל פרופסור בנציון (בנצי) מוניץ, שמיסד את תחום לימוד עיצוב התאורה לבמה בישראל וכיהן באותה עת כראש המסלול לעיצוב תאורה במגמה לעיצוב במה באוניברסיטת תל אביב.
במקביל להיותו מנהל מחלקת התאורה והסאונד של החאן, כהן עובד באופן עצמאי כמעצב תאורה בכל התיאטראות בישראל. עבודתו הראשונה כמעצב תאורה הייתה להצגה "הספסל" בבימויו של יהודה אלמגור, מאז עיצב תאורה להצגות רבות בתיאטרון החאן ועבור התיאטראות: הבימה, הקאמרי, בית ליסין, חיפה, באר שבע ועוד.
כיוצר תאורה לבמה, עבד לצד בכירי במאי התיאטרון בארץ: מיכאל גורביץ', יוסי יזרעאלי, ציפי פינס, אודי בן-משה, אילן רונן, עודד קוטלר, אופירה הניג, רוני פינקוביץ', סיני פתר, הלל מיטלפונקט, שירילי דשא ורבים אחרים.
רוני כהן זכה שלוש פעמים בפרס התיאטרון הישראלי בקטגוריית עיצוב התאורה לבמה.
לימד במשך שנתיים בבית הספר לתיאטרון חזותי בירושלים.
פרסים

האשליה – מאת : פייר קורניי, בימוי – יוסי יזרעאלי.
פרס התיאטרון הישראלי לשנת 4–2003.
הקיץ - מאת: רומן ויינגרטן, בימוי: אודי בן-משה.
פרס התיאטרון הישראלי לשנת 2006-7.
הנסיכה האמריקאית – מאת נסים אלוני, בימוי: אודי בן-משה.
פרס התיאטרון הישראלי לשנת 2009.
הערות שוליים

↑  אורי להב, עכבר העיר, אנטיגונה - הצגת התיאטרון של השנה, באתר הארץ, 30 במרץ 2007
↑  מיכל פלטי, הזוכה בפרס התיאטרון: "הבנאליות של האהבה", באתר הארץ, 16 במאי 2010
אקדמיית החממה

| --- | --- |

כרזת הסדרה
 מבוסס על:  "החממה" (ישראל)
 סוגה:  נוער דרמה
 יוצרים:  גיורא חמיצר 
 כותבים:  גיורא חמיצר פאולה יו
 בימוי:  רועי פלורנטין
 שחקנים:  אריאל מורטמן פין רוברטס כריס אוניל דאלאס הארט גרייס ואן דיין סינתיה כרמונה בנג'מין פפק ג'סיקה אמלי אביב בוכלר פרקר סטיבנסון ישי גולן יובל ינאי מעיין בלום יפתח מזרחי עמית יגור דין גרבר
 ארץ מקור:  ארצות הברית ארצות הברית
 שפות:  אנגלית 
 מספר עונות:  4
 מספר פרקים:  40
 הפקה
 חברת הפקה:  ענני תקשורת
 הפצה:  נטפליקס 
 מוזיקה:  טל ירדני 
 אורך פרק:  26 דקות
 שידור
 רשת שידור:  Netflix
 רשת שידור בישראל:  נטפליקס
 תקופת שידור מקורית:  8 בספטמבר 2017 – 20 במרץ 2020
 קישורים חיצוניים
 אתר רשמי
 דף התוכנית ב-IMDb
 
אקדמיית החממה (באנגלית: Greenhouse Academy) היא סדרת נעורים אמריקאית מסוגת דרמת נעורים המשודרת בנטפליקס החל מ-8 בספטמבר 2017. הסדרה היא גרסה אמריקאית שמבוססת על הדרמה הישראלית "החממה" שנוצרה ונכתבה על ידי גיורא חמיצר. העונה הראשונה מתבססת על חצי מהעונה הראשונה של הסדרה המקורית וכוללת 12 פרקים מתוך 24 שצולמו. שאר הפרקים (13–24) עלו כעונה השנייה ב-14 בפברואר 2018. רוב שחקני הסדרה הם אמריקאים או קנדים, אך יחד עמם גם מספר שחקנים ישראלים.
העונות השלישית והרביעית צולמו במקביל במהלך החודשים אוקטובר-דצמבר 2018 בישראל. בדצמבר 2018 פורסם כי השחקנים הישראלים מייקל לואיס ומיכאל אלוני לוהקו לעונות החדשות. העונה השלישית עלתה ב-25 באוקטובר 2019 והעונה הרביעית עלתה ב־20 במרץ 2020. ביולי 2020 הודיעה נטפליקס שהעונה הרביעית היא העונה האחרונה.
בישראל, הסדרה בגרסתה האמריקאית זמינה לצפייה דרך נטפליקס.
סקירת הסדרה

| עונה | עונה | פרקים | פרקים | הוזרמה לראשונה (ארצות הברית) | הוזרמה לראשונה (ארצות הברית) |
| --- | --- | --- | --- | --- | --- |
|  | 1 | 12 | 12 | 8 בספטמבר 2017 | 8 בספטמבר 2017 |
|  | 2 | 12 | 12 | 14 בפברואר 2018 | 14 בפברואר 2018 |
|  | 3 | 8 | 8 | 25 באוקטובר 2019 | 25 באוקטובר 2019 |
|  | 4 | 8 | 8 | 20 במרץ 2020 | 20 במרץ 2020 |
עלילה > עונות 1–2 (פרקים 1–24)

אקדמיית "החממה" השוכנת בחוף הדרומי של קליפורניה, מחולקת לשני בתים של תלמידים: הנשרים (הספורטיביים) והעורבים (החכמים). שני אחים - היילי ואלכס וודס, מתקבלים לבית הספר וצריכים להתמודד עם זאת כשכל אחד מהם בבית אחר, ובהמשך הם צריכים להתמודד גם עם תעלומות לא פתורות הקשורות למותה של אמם האסטרונאוטית, ריאן וודס, שגילתה מגנטיט מיוחד קרוב אל החממה ומתה בתאונת חלל מסתורית. בהמשך מרקוס (אב הבית) חוטף את ברוק וג'ודי, אמא של דניאל, מהפנטת אותה. בעקבות ההפנוט היא נפרדת מאלכס וחוזרת לדניאל, ודניאל והיילי שמבחינים שמשהו בברוק לא בסדר ומוציאים אותה מההפנוט שהייתה בו. ברוק מספרת לדניאל ולהיילי מה היא זוכרת מלפני ההפנוט ויחד עם תלמידי החממה מסכלים את מזימתם של ג'ודי, קייל, ג'ייסון ומרקוס - ליצור רעידת אדמה באמצעות המגנטיט. אלכס והיילי מגלים שמרקוס הציל את אמא שלהם ממוות מ"תאונת החללית" שארגנה ג'ודי. אמה מציעה למקס להיות בת זוגו, אך מקס מסרב מפני שאוהב את ג'קי. במקביל ברוק ואלכס חוזרים להיות זוג ומקס וג'קי הופכים לזוג. המשולש הרומנטי בין היילי, דניאל וליאו קרוב לסיומו, כאשר היילי בוחרת באחד מהם.
עלילה > עונה 3 (פרקים 25–32)

לפי אירועי העונה השלישית מתגלה שג'קי עזבה את החממה ועברה בית-ספר, בעוד שאספן עזבה ללונדון. בעונות 3–4 השחקניות של אמה וברוק התחלפו ולוהקו חדשות במקומן. מתגלה שהיילי בחרה בדניאל ונהייתה בת זוגו.
עלילה > עונה 4 (פרקים 32–40)

לפי אירועי העונה הרביעית "הלקוח" חושף את עצמו ומתכנן הפצת וירוס קטלני בעזרתם של אנשים נוספים. לבסוף, "הלקוח" מתגלה כג'ייסון, בנו של המנהל לשעבר של החממה לואיס ואחיה של ברוק, כך שלג'ייסון למעשה יש "פיצול אישיות". מתגלה שהיילי בחרה בליאו ונהייתה בת זוגו.
דמויות > תלמידי החממה

היילי וודס (מקבילה של אלה-לי רשף) (אריאל מורטמן): אחותו הגדולה של אלכס, מתחילה ללמוד באקדמיית "החממה" בבית העורבים. ביתם של קרטר וריאן וודס.
אלכס וודס (מקביל של אלפי רשף) (פין רוברטס): אחיה הקטן של היילי, מתחיל ללמוד באקדמיית "החממה" בבית הנשרים. נער רגיש ומצחיק, בדרך כלל טוב לב אך חם מזג. בנם של קרטר וריאן וודס.
ליאו קרוז (מקביל של יפתח הר-לב) (דאלאס הארט): קפטן העורבים, לומד שנה שנייה באקדמיית "החממה" בבית העורבים. נגן גיטרה מוכשר.
דניאל הייווארד (מקביל של דניאל גורן) (כריס אוניל): קפטן הנשרים, לומד שנה שנייה באקדמיית "החממה" בבית הנשרים. ספורטאי מוכשר, אך גאוותן ושחצן.
ברוק אוזמונד (מקבילה של נטלי קליין) (גרייס ואן דיין עונות 1–2; דניקה ירוש עונות 3–4): בתו של לואיס, לומדת שנה שנייה באקדמיית החממה בבית הנשרים.
ג'קי סנדרס (מקבילה של דינה נבון) (ג'סיקה אמלי; עונות 1–2): עבריינית וקשוחה, מתחילה את שנתה הראשונה באקדמיית "החממה" בבית העורבים. עזבה את החממה לפני העונה השלישית.
סופי קרדונה (מקבילה של סופי נוימן) (סינתיה קרמונה): טובת לב, מנהלת בלוג, לומדת שנה שנייה באקדמיית "החממה" בבית הנשרים.
מקס מילר (מקביל של מתיתיהו ׳מתי׳ ספיבק) (בנג'מין פפק): גאון טכנולוגיה ומחשבים, מתחיל את שנתו הראשונה באקדמיית "החממה" בבית העורבים.
פרקר גראנט (מקביל של רון אשכנזי) (בי. ג'יי מיטשל): ספורטיבי וחברו של דניאל, לומד שנה שנייה באקדמיית "החממה" בבית הנשרים..
אמה גלר (מקבילה של אלונה ברגר) (אביב בוכלר עונות 1–2; דנה מלאני עונות 3–4): חכמה ויצירתית, מתחילה את שנתה הראשונה באקדמיית "החממה" בבית העורבים.
בקה (עמית יגור; אורחת בעונות 1–2, עונות 3–4): תלמידה דעתנית ותחרותית בבית העורבים.
דמויות > צוות החממה

לואיס אוזמונד (מקביל של לואיס קליין) (פרקר סטיבנסון): מנהל החממה, אביהם של ברוק וג'ייסון. מתפטר מתפקידו כמנהל החממה בעונה השלישית.
סוזאן מקגיל (מקבילה של אורנה) (ניצן לברטובסקי; אורחת בעונות 1–2, עונות 3–4): מורה בחממה.
אנזו (מקביל לאוזי) (רפאל סבריאן; עונות 3–4): פושע נמלט שהיה בן זוגה לשעבר של סופי, וחייב לפושעים כסף. נהיה אב הבית בחממה.
דמויות > הרעים

הלקוח (מיכאל אלוני, עונות 3–4): ה"לקוח" של ג'ודי וקייל, שמתכנן ביחד עם ג'ייסון את הפצת הגז הרעיל של המגנטיט. שולט בכל הרעים. בסוף הסדרה מתגלה כפיצול אישיות של ג'ייסון.
ג'ודי הייווארד (מקבילה לג'ודי גורן) (נדין אליס; עונות 1–2): אמו של דניאל, הייתה מנהלת המחקר של ריאן, מתכננת מזימה. מקבילה של ג'ודי גורן מהסדרה המקורית.
ג'ייסון אוזמונד (מקביל לרובי קליין) (יפתח מזרחי): דיקן החממה, בנו של לואיס ואחיה הגדול של ברוק. בעונה השלישית חובר ל"לקוח" והם מתכננים את הפצת הווירוס.
מרקוס (מקביל למרכוס) (מעיין בלום; עונות 1–2): שרת החממה, לוקח חלק במזימה של ג'ודי. הציל את ריאן מפיצוץ החללית המתוכנן. נשלח לכלא בעברו.
אריק (מקביל לאריק) (יובל ינאי; עונות 1–2, אורח בעונה 4): סוכן FBI מושחת שעובד עם ג'ודי. לאורך הסדרה ניסה להרחיק את קרטר מהאמת על פיצוץ החללית.
קייל (יונתן מילר) (אורח בעונה 2): פושע מטעם הלקוח שתפקידו לעזור לג'ודי ולמרקוס בהשלמת המשימה. מופיע בסוף העונה השנייה.
דמויות > דמויות נוספות

אספן פיירצ'יילד (מקבילה לאיימי בלום) (רנה הארדסטי, אורחת בעונה 1, עונה 2): שקרנית ותחמנית, האקסית של ליאו שחוזרת לחממה אחרי שעזבה. חזרה ללונדון לפני אירועי העונה השלישית.
ריאן וודס (מקבילה לנעמי רשף) (סלינה גיילס; אורחת בעונות 1–2, עונות 3–4): אמם של היילי ואלכס, אשתו של קרטר. בפרק הראשון טסה לחלל והחללית מתפוצצת אבל בסוף העונה הראשונה מגלים שהיא ניצלה על ידי מרקוס, שירה נאור שיחקה את הגרסה הצעירה שלה.
קרטר וודס (מקביל לגורי רשף) (ישי גולן): אביהם של היילי ואלכס, בעלה של ריאן. סוכן FBI שפרש מעבודתו בעקבות המשבר על ריאן, אך חוזר במהלך הסדרה.
מישל וולאס (מקבילה למיקי סיוון) (אפרת דור; אורחת בעונה 1, עונה 2. יערה בנבנישתי; אורחת בעונות 3–4): כתבת חדשות חטטנית.
אוון (דין גרבר; עונה 1): ידיד של היילי.
הפקה > צילומים

הצילומים התקיימו בישראל, באולפני ברודקאסט בחולון במשך שלושה חודשים, בין יולי-ספטמבר 2016. בנוסף התקיימו גם צילומי חוץ בארץ, בין היתר במושב אודים שבאזור השרון. צילומי העונה השלישית והרביעית התקיימו בארץ בין אוקטובר-דצמבר 2018.
הפקה > צוות השחקנים הישראלי

מלבד צוות השחקנים האמריקאי, לקחו חלק שחקנים ישראלים בסדרה בתפקידים שונים: אריאל מורטמן, דור צויגנבום, מעיין בלום, תמיר גינזבורג (שהשתתף גם בסדרה המקורית, ואף נפגש בסצנה עם מקבילו מהסדרה האמריקאית), עמית יגור, ישי גולן, יפתח מזרחי, יובל ינאי, ניצן לברטובסקי, אפרת דור (אשר שיחקה בעונה השלישית של הסדרה המקורית את אירנה), הרצל טובי, אהרן קפלן, צביקה פורמן, דין גרבר, יפתח אופיר, אולג לוין, מיכאל אלוני שירה נאור ונוספים.